Kyk ADAM en Jacaranda FM se Kersfees-musiekvideo hier! | SARIE
FOTO Twitter / @complimentarybrkfst	Verwante Artikels
Kyk ADAM en Jacaranda FM se Kersfees-musiekvideo hier!	deur Gaynor Siljeur
Vir die meeste van ons was dit ’n moeilike jaar. Dink maar aan dinge soos Donald Trump se verkiesing tot Amerikaanse president, gevegte in ons parlement, die Springbokke se vertoning en die sage met die Gupta-gesin. Selfs die skrywer en akteur Matt Oswalt dink so!
Maar deur al die drama is Suid-Afrika die sterkste wanneer ons almal as ’n nasie saamstaan. Dít is die boodksap van Jacaranda FM se ontbytspan, Rian & The Complimentary Breakfast, en die musiekgroep ADAM aan Suid-Afrika.
WATCH: We teamed up with @adamgroep to bring you one epic video for our Christmas video for 2016! https://t.co/oobydsYkAK pic.twitter.com/grlQhDcepI
— Complimentary Brkfst (@comp_breakfast) December 12, 2016
Die ontbytspan maak elke jaar ’n Kersfees-musiekvideo en dié jaar help ADAM hulle. Hulle het hul eie weergawe gemaak van die musiekgroep One Direction se treffer “History”. Hierin sing hulle oor al die moeilikheid en skandale wat Suid-Afrika in 2016 getref het.
“Maar ons sal dit maak. Ons het ’n sterk geskiedenis en dit kan die beste plek wees wat die wêreld al gesien het.” Só lui die lirieke, en jy kan nie help om goed te voel wanneer jy die video kyk nie.
Het jou week ’n rowwe begin gehad? Kyk die video hier om jou beter te laat voel!